text: Cléomadès moult doucement
   Leur dist que tout certainement
   Sachent que il les mandera
   Tantost k'en Espaigne venra,
   Et fera roi Carmant savoir
   Que il ne doit pas duel avoir
   Pour sa fille ; car maint ami
   Aura en pluseurs lieus pour li,
   Qui volentiers le serviroient
   Se son plaisir faire cuidoient.
   "Car, sachiez, quant là vous aurai,
   Hautement vous marierai;
   A chascune donrai baron
   Duc ou conte ou très haut baron."
  